הפיגועים בבנגקוק (2012)

הפיגועים בבנגקוק ב-2012 היו סדרה של פיצוצים שהתרחשו בבנגקוק, תאילנד ב-14 בפברואר 2012, ופצעו חמישה בני אדם. הרשויות בתאילנד אמרו כי הפיצוצים היו ניסיון של אזרחים איראנים להתנקש בדיפלומטים ישראלים.Thai Police Widen Search for Iranians, Wall Street Journal 16 February 2012 כמה איראנים נעצרו והואשמו בגין מעורבות בפיצוצים, אחד מהם נפצע קשה.

 רקע 
הפיצוצים אירעו יממה לאחר המתקפות על דיפלומטים ישראלים בטביליסי, גאורגיה וניו דלהי, הודו. ישראל אמרה כי ממשלת איראן עומדת מאחורי הפיצוצים, האשמה שאיראן הכחישה.Thai police to seek arrest of 5th suspect after Bangkok bombings, CNN 17 February 2012Barak blames Iran for bomb blasts in Bangkok, Jerusalem Post 14 February 2012

 הפיצוצים 
הפיצוץ הראשון אירע בסביבות השעה 14:00 בבית בטוח ברחוב סוקהומביט 71, אותו שכרו המחבלים, שמוטט חלק מגג המבנה. לאחר מכן נמלטו המחבלים מהבית. מוראדי, שנפצע ניסה לעצור מונית. הנהג, שראה את מצבו, סירב לקחת אותו, והוא השליך רימון לעבר המונית, שגרם נזק לרכב ופצע את הנהג. שוטרים שהגיעו לזירה בעקבות הפיצוץ ניסו לעצור את מוראדי, שניסה להימלט באמצעות זריקת רימון נוסף לעברם. הרימון קפץ מעץ וחזר לעברו, התפוצץ וכרת את שתי רגליו, ופצע שלושה אנשים נוספים שהיו באזור.

 חקירה 

שלושה מהאיראנים שהואשמו בלקיחת חלק בפיצוצים, מוראדי, חזאאי וזאדה, טסו לפוקט שבדרום תאילנד ב-8 בפברואר. לאחר מכן הם נסעו לפטאיה, שם נטען כי בילו חמישה לילות בחברת שלוש זונות, לפני שנסעו לבנגקוק.Iranian suspects in Bangkok bomb plot dined with prostitutes, authorities say, AP 17 February 2012Fourth Iranian bomber on loose in Thailand as prostitute helps police , Telegraph 17-02-2012Wongruang, Piyaporn, Suspects partied in Pattaya, Bangkok Post, 17 February 2012

מפקד היחידה לזיהוי פלילי של המשטרה תיאר את הפצצות כ"אחד מאותם מכשירי רדיו טרנזיסטור שאתה יכול לסחוב, אבל החלק הפנימי הוצא והוחלף ב-C-4, כאשר ראש הפצצה מורכב מבריח, סיכה ונפץ המחובר אליו... ממה שראינו, ייתכן שהרכיבים יירכשו בתאילנד. חומר הנפץ לא כל כך מסובך, זה פשוט משהו שלא ממש ראינו במדינה הזו."Thai police seek fifth suspect in Iranian bombers case, Reuters 17 February 2012

גורם רשמי בתאילנד אמר ב-17 בפברואר כי החקירה לא גילתה קשר בין החשודים לקבוצה כלשהי וכי כנראה לא היה ניסיון להרוג את שר הביטחון אהוד ברק, שהיה אמור לבקר במדינה.Probes into Iranians show no links to terrorist organisations, The Nation 17 February 2012

 חשודים 
  אזרחים איראניים:
 סעד מוראדי: איבד את שתי רגליו כשרימון שזרק חזר אליו.
 מוחמד חזאי: נעצר בנמל התעופה סוברנבהומי אחרי ההתפוצצות.
 מסעוד סדגת זיאד: נמלט למלזיה ביום ההתפוצצות, נעצר בנמל התעופה הבין-לאומי קואלה לומפור ב-15 בפברואר, בעת ניסיון להמלט לאיראן.Malaysia probes Iran suspect's past visits: Source, AFP 17 February 2012
 לילי רוחיאני: נחשד שנמלטה לטהראן, שכרה את המבנה בו שהו המחבלים.
 ג'בד ניקפהאד: נתפס במלצמות האבטחה נכנס ויוצא מבית בו שהו החשודים, נחשב למומחה החבלה של הקבוצה. הוצא נגדו צו מעצר.Thailand blasts: police search for two more suspects, Guardian 17 February 2012
 עלי עכבר נורוז שאיה: הוצא נגדו צו מעצר באשמת החזקת נשק ותחמושת.Warrant issued for 5th Iranian in Thai bomb plot, Jerusalem Post 20 February 2012

ב-22 באוגוסט 2013 נידון סעיד מוראדי למאסר עולם ומוחמד חזאי נידון ל-15 שנות מאסר וגירוש.

בנובמבר 2020, במהלך "חילופי שבויים", הוחלפו סעיד מוראדי, מוחמד חזאי ומסעוד סדאגאת זאדה תמורת קיילי מור-גילברט , מרצה באוניברסיטה שהוחזקה באיראן במשך שנתיים.

 תגובות 
מפקד משטרת תאילנד פריופאן דמפונג הנחה את משרד התחבורה להעמיד את ששת שדות התעופה הבינלאומיים במדינה בכוננות גבוהה. נטען כי ההנחיה באה בעקבות דיווחים שסיפק המודיעין הישראלי לפיהם קיימת אפשרות למתקפות נוספות.

משטרת תאילנד ביצעה חיפושים מבניין לבניין סביב בית כנסת ברחוב סוקומוויט, סמוך לבית הבטוח. בית הכנסת כבר היה תחת אבטחה משטרתית 24 שעות ביממה בעקבות מעצרו בינואר של סוכן של חזבאללה.

הלשכה ללוחמה בטרור של הטה לביטחון לאומי פרסמה אזהרת מסע עולמית, המבוססת על מידע לפיו איראן וחזבאללה מתכננות התקפות נוספות נגד ישראלים ויהודים ברחבי העולם.Warning: Iran, Hezbollah planning more attacks, ynet News 17 February 2012

 ראו גם 
 הפיגועים נגד הדיפלומטים הישראלים בהודו ובגאורגיה (2012)

 קישורים חיצוניים 
 מתקפת טרור של איראן וחזבאללה נגד יעדים ישראליים בחו"ל, באתר המכללה לביטחון לאומי

 הערות שוליים 

קטגוריה:סכסוך איראן–ישראל
קטגוריה:יחסי ישראל–תאילנד
קטגוריה:מתקפות נגד נציגויות דיפלומטיות ישראליות
קטגוריה:פעולות טרור ב-2012
קטגוריה:טרור איראני
קטגוריה:2012 באסיה